สวัสดีค่ะ รบกวนสอบถามค่ะ อายุ33ปีค่ะ กลุ้มมากๆ มีอาการจุกแน่นที่คอ เหมือนมีอะไรติดคอตลอดเวลา เหมือนอยากจะเรอแต่ไม่เรอ กินยาเม็ดก็รู้สึกติดคอค่ะ แล้วก็จุกแน่นหน้าอกด้วย เป็นมาประมาณ1สัปดาห์แล้วค่ะ ไม่มีอากาสแสบร้อนกลางอก ไม่มีอาการเรอเปรี้ยวค่ะ ก่อนหน้ามีประวัติก็เป็นโรคกระเพาะค่ะ โรคกระเพาะจะเป็นๆหายๆค่ะ จะปวดแน่นท้องกินยาลดกรดก็ดีขึ้นค่ะ เพิ่งจะเคยมีอาการจุกแน่นคอค่ะ กินยาลดกรด ยากาวิคอน ก็ไม่ดีขึ้นค่ะ บางทีนอนๆอยู่ก็รู้สึกแน่นขึ้นมาจนนอนไม่หลับ ตื่นมาก็ยังรู้สึกจุกแน่นที่คออยู่ค่ะ อยากทราบว่าจะเป็นอะไรได้บ้างคะ ประวัติคนในครอบครัวพ่อเป็นมะเร็งหลอดอาหารตอนอายุ49ปีค่ะ
สวัสดีค่ะ อาการจุกแน่นที่คอและอก อาจเกิดจาก-กรดไหลย้อน-กระเพาะอาหารอักเสบหรือมีแผลในกระเพาะอาหาร-เนื้องอกที่กระเพาะอาหารหรือหลอดอาหาร อาจทำให้จุกท้องเรื้อรัง กินได้น้อย น้ำหนักลด กลืนลำบาก-มีก้อนในลำคอจากสาเหตุอื่นๆเช่น โรคไทรอยด์โต เนื้องอกต่อมไขมัน ต่อมน้ำเหลืองโตกรดไหลย้อนเกิดจากการที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหาร โดยผู้ป่วยจะรู้สึกแสบร้อนกลางอก เรอเปรี้ยว แน่นอก จุกคอ มีน้ำรสเปรี้ยวหรือขมไหลย้อนขึ้นมาในปากและคอ ไปจนถึงกลืนอาหารได้ลำบาก คลื่นไส้จากอาการดังกล่าวมา เข้าได้กับกรดไหลย้อนเช่นกัน แนะนำไปพบแพทย์เพื่อตรวจยืนยันการวินิจฉัยอีกครั้งกรดไหลย้อนรักษาด้วยการให้ยาลดกรด ส่วนกลุ่มโรคอื่นๆก็จะรักษาตามสาเหตุนั้นๆค่ะการดูแลตัวเองเบื้องต้น เน้นการปรับพฤติกรรมเช่น รับประทานอาหารในปริมาณที่พอดี ควบคุมน้ำหนักให้อยู่ในเกณฑ์ปกติ ไม่ควรเข้านอนทันทีหลังรับประทานอาหาร รับประทานอาหารอ่อนๆรสไม่จัดมาก งดชา กาแฟ